CELEX: 62011CN0404
Language: sk
Date: 2011-07-29 00:00:00
Title: Vec C-404/11 P: Odvolanie podané 29. júla 2011 : Elf Aquitaine SA proti rozsudku Všeobecného súdu (druhá komora) zo 17. mája 2011 vo veci T-299/08, Elf Aquitaine/Komisia

8.10.2011   
            
            
               SK
            
            
               Úradný vestník Európskej únie
            
            
               C 298/15
            
         Odvolanie podané 29. júla 2011: Elf Aquitaine SA proti rozsudku Všeobecného súdu (druhá komora) zo 17. mája 2011 vo veci T-299/08, Elf Aquitaine/Komisia
   (Vec C-404/11 P)
   2011/C 298/28
   Jazyk konania: francúzština
   
      Účastníci konania
   
   
      Odvolateľka: Elf Aquitaine SA (v zastúpení: E. Morgan de Rivery a E. Lagathu, advokáti)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               v 
                     prvom rade
                  :
               
                           —
                        
                        
                           zrušiť v celom rozsahu rozsudok Všeobecného súdu zo 17. mája 2011, Elf Aquitaine/Komisia, T-299/08, na základe článku 256 ZFEÚ a článku 56 Protokolu č. 3 o Štatúte Súdneho dvora Európskej únie,
                        
                     
                           —
                        
                        
                           vyhovieť jej návrhom predloženým v prvom stupni na Všeobecnom súde,
                        
                     
                           —
                        
                        
                           v dôsledku toho zrušiť článok 1 písm. f), článok 2 písm. c) a e), články 3 a 4 rozhodnutia Komisie K(2008) 2626 v konečnom znení z 11. júna 2008 týkajúceho sa konania podľa článku 81 Zmluvy o ES a článku 53 Dohody o EHP (Vec COMP/38.695 — Chlorečnan sodný),
                        
                     
         
               —
            
            
               
                  
                     subsidiárne
                   zmeniť na základe článku 261 ZFEÚ a vzhľadom na plnú rozhodovaciu právomoc Súdneho dvora Európskej únie pokutu vo výške 22 700 000 eur uloženú spoločne a nerozdielne spoločnosti Arkema SA a spoločnosti Elf Aquitaine článkom 2 písm. c) rozhodnutia Komisie K(2008) 2626 v konečnom znení z 11. júna 2008 týkajúceho sa konania podľa článku 81 Zmluvy o ES a článku 53 Dohody o EHP (Vec COMP/38.695 — Chlorečnan sodný), ako aj pokutu vo výške 15 890 000 eur uloženú spoločnosti Elf Aquitaine samostatne článkom 2 písm. e) uvedeného rozhodnutia, a to z dôvodu objektívnych vád v odôvodnení rozsudku Všeobecného súdu zo 17. mája 2011 vo veci T-299/08 tak, ako sú uvedené v šiestich odvolacích dôvodoch tohto odvolania,
            
         
               —
            
            
               v 
                     každom prípade
                   zaviazať Európsku komisiu na náhradu všetkých trov konania, vrátane tých, ktoré vznikli spoločnosti Elf Aquitaine v konaní na Všeobecnom súde.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza šesť hlavných odvolacích dôvodov a jeden subsidiárny odvolací dôvod.
   Elf Aquitaine SA vo svojom prvom odvolacom dôvode tvrdí, že Všeobecný súd porušil článok 5 ZEÚ potvrdením zásady automatickej zodpovednosti materských spoločností, ktorú Komisia v danom prípade uplatnila a odôvodnila pojmom podnik v zmysle článku 101 ZFEÚ. Taký prístup je podľa nej nezlučiteľný alebo prinajmenšom neproporcionálny vo vzťahu k zásadám vymedzenia právomocí a subsidiarity (prvá časť), ako aj proporcionality (druhá časť).
   Odvolateľka vo svojom druhom odvolacom dôvode poukazuje na zjavne nesprávny výklad vnútroštátneho práva a pojmu podnik, ktorého sa mal Všeobecný súd najmä dopustiť tým, že priznal nepresnú právnu hodnotu zásade autonómnosti právnickej osoby.
   Svojim tretím odvolacím dôvodom odvolateľka v podstate tvrdí, že Všeobecný súd zámerne odmietol vyvodiť dôsledky z trestnej povahy sankcií v práve hospodárskej súťaže a z nových záväzkov vyplývajúcich z Charty základných práv Európskej únie. Všeobecný súd podľa nej zneužívajúcim spôsobom a nesprávne uplatnil pojem podniku v práve Únie a to bez ohľadu na domnienku autonómnosti vyplývajúcu z vnútroštátneho práva obchodných spoločností a tiež na trestnú povahu sankcií v práve hospodárskej súťaže. Odvolateľka okrem toho tvrdí, že Všeobecný súd mal ex offo namietať protiprávnosť súčasného systému správneho konania vedeného Komisiou.
   Odvolateľka vo svojom štvrtom odvolacom dôvode uvádza porušenie práva na obranu vyplývajúce z nesprávneho výkladu zásad spravodlivého zaobchádzania a rovnosti zbraní. Všeobecný súd sa totiž stotožnil s použitím probatio diabolica zo strany Komisie a dopustil sa nesprávneho právneho posúdenia, keď rozhodol, že nezávislosť dcérskej spoločnosti sa má posudzovať všeobecne na základe kapitálového vzťahu s jej materskou spoločnosťou, zatiaľ čo by sa podľa odvolateľky mala posudzovať na základe správania na danom trhu.
   V piatom odvolacom dôvode odvolateľka uplatňuje porušenie povinnosti odôvodnenia, keďže Všeobecný súd stručne konštatoval odmietnutie jej argumentácie Komisiou bez toho, aby analyzoval tvrdenia uvedené Komisiou (prvá časť). Elf Aquitaine SA okrem toho vytýka Všeobecnému súdu chýbajúce odôvodnenie, pokiaľ ide o domnienku pripísateľnosti (druhá časť), ako aj nedostatočné odôvodnenie týkajúce sa pokuty, ktorá bola samostatne uložená odvolateľke (tretia časť).
   Odvolateľka vo svojom šiestom odvolacom dôvode namieta zákonnosť samostatne uloženej pokuty, pričom sa odvoláva na nesprávne uplatnenie usmernení pre stanovovanie pokút (prvá časť), ďalej namieta určenie nesprávneho právneho základu pre uloženie samostatnej pokuty (druhá časť) a rozpor v dôvodoch pri odôvodnení napadnutého rozsudku založenom na pojme jeden podnik a pri uložení samostatnej pokuty (tretia časť).
   Odvolateľka svojim siedmym a posledným (subsidiárnym) odvolacím dôvodom tvrdí, že výška pokuty, ktorá jej bola samostatne uložená s odradzujúcim cieľom, je neprimeraná a odôvodňuje jej zmenu.